b'\n_START_ARTICLE_\nNor\xc4\x93\xc4\xb7inu karte\n_START_PARAGRAPH_\nNor\xc4\x93\xc4\xb7inu jeb maks\xc4\x81jumu karte ir viens no nor\xc4\x93\xc4\xb7inu veidiem. To izmantojot, var nor\xc4\x93\xc4\xb7in\xc4\x81ties par pirkumiem un da\xc5\xbe\xc4\x81diem pakalpojumiem. Nor\xc4\x93\xc4\xb7inu kartes izgatavo no plastik\xc4\x81ta, t\xc4\x81m ir taisnst\xc5\xabrveida forma. Ir divu veidu nor\xc4\x93\xc4\xb7inu kartes\xc2\xa0\xe2\x80\x94 kred\xc4\xabtkartes un debetkartes. Lietojot kred\xc4\xabtkarti, banka aizdod klientam naudu. Klients to var izlietot, bet p\xc4\x93c tam nauda ir j\xc4\x81atmaks\xc4\x81 ar procentiem. Lietojot debetkarti, cilv\xc4\x93ks t\xc4\x93r\xc4\x93 tikai sev jau piedero\xc5\xa1u naudu. ISO 7810 standarts nosaka, ka kartei ir j\xc4\x81b\xc5\xabt 85,60 \xc3\x97 53,98 mm lielai._NEWLINE_Jauna veida pakalpojums atsevi\xc5\xa1\xc4\xb7\xc4\x81s bank\xc4\x81s dod iesp\xc4\x93ju individualiz\xc4\x93t ar\xc4\xab savas nor\xc4\x93\xc4\xb7inu kartes dizainu. To var paveikt, dodoties uz bankas fili\xc4\x81li vai aizpildot pas\xc5\xabt\xc4\xabjumu elektroniski.'